# Branko Radović

### Izvor: Wikipedija

Branko Radović (Dubrovnik, 1933. - Split, 18. studenog 1993.) bio je osnivač moderne splitske košarke.

Rođen je u Dubrovniku 1933., djetinjstvo je proveo u Splitu. Studirao je i igrao košarku u Beogradu i Zagrebu. Klubovi su mu bili Crvena Zvezda, Partizan i Monting. Igrao je i za reprezentaciju Jugoslavije, te jedne godine bio najbolji strijelac prvenstva ispred legendarnog Koraća.

Dugo je vodio na listi strijelaca s najvećim brojem koševa na jednoj utakmici (64), dok ga nije prestigao Dražen Petrović, s time da je Radović svoj rekord postigao u polufinalnoj utakmici prvenstva Jugoslavije! Početkom šezdesetih godina vraća se u Split kao igrač, reprezentativac i trener. Postavlja temelje tadašnje Jugoplastike, počevši od treće, zatim druge i na kraju prve jugoslavenske lige. Za nekoliko godina postaje prvak Jugoslavije, te kao naš predstavnik u Euroligi dolazi do legendarnog prvog finala za Jugoplastiku protiv Ignisa (Varese), te gubi pola koša razlike. Ostao je zapisan u analima jugoslovenske i hrvatske košarke kao jedan od najtrofejnijih igrača i trenera.

Umro je u Splitu u 60. godini života nakon duge i teške bolesti, dana 18. studenog 1993. godine.

Dobavljeno iz "http://hr.wikipedia.org../../../b/r/a/Branko_Radovi%C4%87_8bd4.html"

Kategorija: Hrvatski košarkaši

##### Views

- Članak
- Razgovor
- Trenutna inačica

##### Traži